open-index/open-wikipedia-markdown huggingface dataset:
பறம்பிக்குளம் அணைக்கட்டு

**பரம்பிக்குளம் அணை** (*Parambikulam Dam*) இது இந்திய நாட்டின் கேரளம் மாநிலத்தின் பாலகாடு மாவட்டத்தில் மேற்கு தொடர்ச்சி மலையில் ஓடும் பறம்பிக்குளம் ஆற்றின் குறுக்கே கட்டப்பட்டுள்ள தடுப்பு அணை (Embankment dam) ஆகும். மேலும் 2000 ஆம் ஆண்டுகளில் மிகவும் அதிக அளவிலான நீர் தேக்கம் கொண்ட அணைக்கட்டுகளில் இந்தியாவில் முதல் இடத்தையும், உலக அளவில் முதல் பத்து அணைக்கட்டுகளின் பட்டியலிலும் இடம் பெறுவதாகும்.

இந்த அணையானது தமிழக முதல்வராக இருந்த காமராசர் காலத்தில் கட்டப்பட்டது. இதன் செயல்பாடுகளையும், பராமரிப்பையும் தமிழக அரசு கவனித்துக்கொண்டாலும் இந்த அணையின் உரிமையை கேரள அரசுக்கு சொந்தம் கொண்டாடுகிறது. தமிழ்நாடும் கேரளாவும் செய்துகொண்ட ஒப்பந்தத்தின்படி  இங்கிருந்து ஆண்டுக்கு 7.25 டி எம் சி தண்ணீர் திறந்துவிடவேண்டும் என்று ஒப்பந்தம் செய்யப்பட்டிருந்தபோதிலும் தமிழ் நாடு அரசு தண்ணீரை ஒருபோதும் திறந்துவிடுவதில்லை. இந்த நிகழ்வு 2004 ஆம் ஆண்டு பிப்ரவரி 10 ஆம் திகதியிலிருந்து நடந்துவருகிறது. கேரளாவின் சிற்றூர் வட்டம் பகுதியில் பயிரிடப்படும் ஆயிரக்கணக்கான நிலங்களுக்கே தண்ணீர் போதவில்லை என்று கேரளா அறிவிக்கிறது. 2006 ஆம் ஆண்டு சூலை மாதம் நடந்த ஒப்பந்த கூட்டத்தில் சரியான முடிவு எட்டப்படவில்லை. அதன் பின்னர் 2012 ஆம் ஆண்டு அக்டோபர் மாதம் 17 ஆம் திகதி நடந்த கூட்டத்தில் உடன்படிக்கை கையெழுத்தானது.

## மேலும் காண்க
* அணைக்கட்டு

## மேற்கோள்கள்

பகுப்பு:பாலக்காடு மாவட்டத்திலுள்ள அணைகள்
வெங்கடாசலபதி கோவில், திருவனந்தபுரம்

**வெங்கடாசலபதி கோவில்** (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.

## வெங்கடாசலபதி, ஸ்ரீதேவி, பூதேவி
இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.

## தரிசனம், சேவைகள் மற்றும் திருவிழாக்கள்
வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.

இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.

## பிரசாதங்கள்
இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.

## மேலும் காண்க
* கேரளத்தில் காணப்படும் கோயில்கள்
* கேரளத்தில் காணப்படும் ஹிந்து கோயில்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
தலை பெயர்க்கை

**தலை பெயர்க்கை** என்பது ஓர் உயிரினத்தில் இருக்கும் முழுமையான ஒரு தலையை 
இன்னொரு உயிரினத்துக்குப் பெயர்த்து வைக்கும் ஓர் அறுவைச் சிகிச்சையாகும். கழுத்தின் 
மேற்பகுதியில் இருந்து பெயர்க்கப்படும் இச்சிகிச்சையானது, மூளை பெயர்க்கையில் இருந்து 
வேறுபட்டது. நாய்கள், குரங்குகள், எலிகளில் இச் சிகிச்சை ஓரளவு வெற்றியுடன் 
மேற்கொள்ளப்பட்டுள்ளது. இதுவரை ஆவணப்படுத்தப்பட்ட மனிதத் தலை பெயர்க்கை 
நடைபெறவில்லை.

பகுப்பு:மருத்துவம்
கிளிநொச்சி மாவடி மாரி அம்பாள் கோவில்

**மாவடி ஸ்ரீமாரி அம்பாள் தேவஸ்தானம்** இலங்கையில் கிளிநொச்சி மாவட்டம், கரைச்சி பிரதேச செயலர் பிரிவில் உள்ள இராமநாதபுரம் கிராமத்தில் அமைந்துள்ளது.

இவ்வாலயத்தின் மூலவராக ஸ்ரீமாரிஅம்பாள் விளங்குகிறார். விநாயகர், சுப்பிரமணியர், சந்தானகோபாலர், பைரவர், நவக்கிரக மூர்த்திகள், சண்டேஸ்வரி போன்ற தெய்வங்கள் பரிவார மூர்த்திகளாக உள்ளனர். கிழக்கு நோக்கியவாறு அமைந்துள்ள இவ்வாலயம் ஆகம முறையில் அமைந்த ஆலயமாகும். ஆலய உள்பிரகாரத்தில் பரிவார தெய்வங்களுக்கான சந்நிதிகள் அமைந்துள்ள அதே வேளை சனீஸ்வரருக்கு தனிச்சன்னதியும் அமைந்துள்ளது குறிப்பிடத்தக்கதாகும்.

## மகோற்சவம்
இவ்வாலய மகோற்சவம் ஆண்டுதோறும் வைகாசி மாதத்தில் வரும் பௌர்ணமி நாளைப் பத்தாவது நாள் தீர்த்த திருவிழாவாக கொண்ட பத்து நாட்களாகும். கொடியேற்றம், சப்பரம், தேர் மற்றும் தீர்த்த திருவிழாக்கள் இங்கு சிறப்பாக இடம்பெறும் திருவிழாக்களாகும். ஆலய வேட்டை திருவிழா அன்று வட்டக்கச்சி (சில்வா வீதி)ஐயனார் ஆலயத்திற்கு அம்பிகை எழுந்தருளி அங்கு வாழை வெட்டும் உற்சவம் இடம்பெறுவதும் குறிப்பிடத்தக்கது.
அதேவேளை ஆனி உத்தரத்தன்று ஆலயத்தில் பொங்கல் உற்சவமும் சிறப்பாக  இடம்பெறும். அன்றையதினம்  வட்டக்கச்சி ஆறுமுகம் வீதி முருகன் ஆலயம் இராமநாதபுரம் வயலூர் முருகன் ஆலயம், புதுக்காடு ஐயனார் கோவில், போன்ற பல்வேறு ஆலயங்களிலிருந்து காவடிகள் (தூக்குக்காவடி,பால்க்காவடி, பன்னீர்க்காவடி,புஷ்பக்காவடி) எடுத்து வந்து பக்தர்கள் தங்கள் நேர்த்திக்கடன்களை நிறைவேற்றுவர்.

## வெளி இணைப்புகள்
* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி  பிரதேச செயலர் பிரிவிற்குட்பட்ட  ஆலயங்களின் பட்டியல் 
*வட்டக்கச்சி நட்பு வட்டம்

பகுப்பு:கிளிநொச்சி மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
கா (சொல்)

300px|thumb|வலது|"கா" மூலம் பொருட்கள் சுமந்து செல்லப்படுகின்றன.
**கா** என்பது பொருட்களைத் தோளில் காவிச்செல்வதற்குப் பயன்படும் நீண்ட கோல் போன்ற கருவியைக் குறிக்கும் சொல். பொதுவாக இலங்கையின் மட்டக்களப்புப் பகுதியிலும் தென்னிலங்கையின் மதுராபுரி போன்ற இடங்களிலும் இச்சொல் பண்டைக் காலந்தொட்டு பயன்படுத்தப்பட்டு வருகிறது.

மட்டக்களப்பின் பேச்சுத் தமிழிலும் "என்னகா!", "வாகா!", "போகா" போன்ற பதங்களைப் பயன்படுத்துவர். இதனால் "ஆடவர் தோளிலும் கா அரிவையர் வாயிலும் கா" என வேற்றூர் கவிஞர் ஒருவர் பாடியுள்ளார்.

பகுப்பு:தமிழர் தொழில்நுட்பம்
பகுப்பு:தமிழ்ச் சொற்கள்
வட்டக்கச்சி ரங்கநாதப்பெருமாள் கோவில்

**அருள்மிகு ஸ்ரீ ரங்கநாதப்பெருமாள் ஆலயம்** இலங்கையின் வடமாகாணத்தில் கிளிநொச்சி மாவட்டத்திலுள்ள வட்டக்கச்சி எனும் கிராமத்தில் அமைந்துள்ளது.

## அமைப்பு

ஸ்ரீதேவி, பூதேவி சமேத ரங்கநாதப்பெருமாள் இவ்வாலயத்தின் மூலமூர்த்தியாக மூலஸ்தானத்தில் வீற்று இருக்கிறார். அதேவேளை தெற்கு வாயிலை நோக்கியபடி சயனித்தபடி உள்ள ஸ்ரீரங்கநாதப்பெருமாளின் விக்கிரகம் பிரதிஷ்டை செய்யப்பட்டுள்ளது. இதேவேளை ஆலய உள்பிரகாரத்தில் விநாயகர், லட்சுமி, ஆஞ்சநேயர் மற்றும் நவக்கிரக சன்னதிகள் அமைந்துள்ளன. ஆழகிய சிற்ப வேலைப்பாடுகள்மிக்க விமானமும் தெற்குவாசலில் அழகிய இரண்டு கோபுரங்களும் அமைக்கப்பட்டு இருக்கின்றன. ஆலயத்தின் தீர்த்தமாக சித்தாமிர்ததீர்த்தம் (மம்மில்குளம்) விளங்குகின்றது.

## பிரமோற்சவம்
கிளிநொச்சி மாவட்டத்தில் புகழ் மிக்க இவ்வாலயத்தின் பிரமோற்சவமானது ஆண்டுதோறும் கிருஷ்ண ஜெயந்தி நாளை ஒன்பதாம் நாள் தேர் திருவிழாவாக கொண்டு பன்னிரண்டு நாட்கள் நடைபெறும். இவ் உற்சவத்தின்போது முதலாம்நாள் கொடியேற்றமும்,இரண்டாம்நாள் ஸ்ரீராம வடிவமும், மூன்றாம்நாள் லக்ஷ்மிநாராயணர் உற்சவமும், நான்காம்நாள் ஆனந்தசயனர் உற்சவமும், ஐந்தாம்நாள் ஆண்டாள் உற்சவமும், ஆறாம்நாள் பகல் மோகினிவடிவும், அன்று இரவு அரிகர வடிவமும், ஏழாம்நாள் வெண்ணெய் திருவிழாவும், எட்டாம் நாள் வேட்டைத் திருவிழாவும் அன்றிரவு சப்பறத் திருவிழாவும் இடம்பெறும், ஒன்பதாம் நாள் தேர்உற்சவம் நடைபெற்று அன்றிரவு உறியடி உற்சவமும், பத்தாம்நாள் தீர்த்தத் திருவிழா ஆலய தீர்த்தமான சித்தாமிர்த தீர்த்தத்தில் இடம்பெறும். அன்றிரவு கொடியிறக்கமும், பதினோராம்நாள் பகல் சங்காபிசேகமும் இரவு பூங்கவனத்திருவிழாவும் (திருக்கல்யாணம்) இடம்பெறும் கடைசிநாள் ஆஞ்சநேயர் உற்சவம் இடம்பெறும்.

அதேவேளை மார்கழி மாத திருப்பாவையும் வைகுண்ட ஏகாதசி உற்சவமும் இங்கே சிறப்பாக இடம்பெறும். ஞாயிறு தோறும் ஆலயத்தில் மதியம் மற்றும் மாலையில் சிறப்புப் பூசை இடம்பெறும்.

## வெளி இணைப்புகள்
* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி  பிரதேச செயலர் பிரிவிற்குட்பட்ட  ஆலயங்களின் பட்டியல் 
*வட்டக்கச்சி நட்பு வட்டம் 

பகுப்பு:கிளிநொச்சி மாவட்டத்தில் உள்ள கோயில்கள்
ஆழியாறு அணை

**ஆழியாறு அணை** (Aliyar Reservoir) தமிழ்நாடு கோவை மாவட்டத்தில் பொள்ளாச்சி அருகே அமைந்துள்ள சிறு நீர்த்தேக்கமாகும். முன்பெல்லாம் ஆண்டு முழுவதும் வற்றாமல் பாயும் ஆழியாறு, கடல்போலக் காட்சியளிக்கும். ஆழி என்பது கடலைக் குறிக்கும். கடல்போன்ற ஆறு என்பதாலேயே இதற்கு ஆழியாறு என்று பெயர். இந்திய தர நிர்ணய அமைவன பட்டியலில் இவ்வணையானது பெரிய அணைகளின் தொகுப்பின் கீழ் உள்ளது.

## திறப்பு
வால்பாறையின் அடிவாரத்தில் அமைந்துள்ள இந்த ஆழியாறு அணை கோவையிலிருந்து 65&nbsp;கி.மீ தொலைவில் உள்ளது பரம்பிக்குளம் ஆழியாறு பாசன திட்டம் முதலில் கட்டி முடிக்கப்பட்ட அணை. 1962இல் இந்த அணை திறக்கப்பட்டது. இந்த அணை காமராஜரால் கட்டப்பட்டது.

## நீர்வரத்து
ஆழியாறு ஆனை மலையில் உற்பத்தியாகின்ற பல ஆறுகளில் ஒன்றாகும். அங்கு உற்பத்தியாகி தமிழ்நாட்டில் வடமேற்கு திசையில் 37 கி.மீ. பாய்ந்து கேரள மாநிலம் சென்று அங்கு பாரதபுழா ஆற்றில் கலக்கிறது. ஆழியாறு அணைக்கு மேல் ஆழியாறு நீர்த்தேக்கத்திலிருந்து நவமலை மின்நிலையம் வழியேயும் பரம்பிக்குளம் அணையிலிருந்து கால்வாய் மூலமாகவும் நீர்வரத்து உள்ளது. அதிகபட்ச நீர்வரத்து ஆண்டின் சூலை மற்றும் ஆகத்து மாதம் ஆகும். அம்பரம்காளையம் தர்கா ஆழியாற்றின் கரையில் உள்ளது. மூன்று புறமும் மலைகள் சூழ்ந்துள்ளது.

## சிங்காரத்தோப்பு கிராமம்
ஆழியாறு அணை கட்டியுள்ள பகுதிக்குள் ஓடிய ஆழியாறு ஆற்றின் கிழக்கு கரையில், பல நூறு ஏக்கர் பரப்புக்கு வயல்வெளிகளும், மா, பலா, கொய்யா பயிரிடப்பட்ட தோப்புகளும் சூழ்ந்த சிங்காரத்தோப்பு என்ற சிறிய கிராமம் இருந்தது. தற்போது தண்ணீர் தேங்கி நிற்கும் அணைப் பகுதியில் இருந்த சிங்காரத்தோப்பு கிராமத்தில் வசித்து வந்தவர்கள் இரவாலர்கள். மலைவாழ் மக்களில் ஒரு பிரிவினரான இவர்கள், விவசாயம் மேற்கொண்டு வந்தனர். அந்தக் கிராமத்தில் ஆயிரம் காணி நெல் வயல்களும் இருந்தன. இவையனைத்தும் ஆழியாறு அணை கட்டப்பட்டபோது, தண்ணீரில் மூழ்கின. அங்கலக்குறிச்சி கிராமத்தைச் சேர்ந்த ஒருவருக்குச் சொந்தமான தோப்பு, இக்கிராமத்தில் இருந்தது. அதில், கொய்யா, மா, பாலா, வாழை விவசாயம் நடைபெற்றது. சுமார் 200 குடிசைகளில் இரவாலர்கள் வாழ்ந்தனர். இந்த ஊருக்கு மேற்கே ஆழியாறு ஆறு சென்றது. ஆழியாறு அணையில் தண்ணீர் குறையும்போது வெளியே தெரியும் கல்பாலமும், கருங்கல் சாலையும் இந்த அணைக்குள் மறைந்த ஒரு கிராமத்தின் வரலாற்று எச்சங்களாக இன்றும் உள்ளன.

## சுற்றுலா தளம்
உல்லாசப் படகுப் பயண வசதி ஏற்படுத்தப்பட்டுள்ளது. இங்கு மனமகிழ்விற்காக பூங்கா, மீன் காட்சியகம், தீம் பார்க் முதலியன தமிழ்நாடு மீன்வளத்துறையினரால் பராமரிக்கப்பட்டு வருகின்றன

இந்த அணையின் அருகில் சற்றே மலையேறினால் குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.

## மேலும் பார்க்க
* வால்பாறை

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அணைகள்
திருமூர்த்தி அணை

**திருமூர்த்தி அணை** இந்திய ஒன்றியத்தின் தமிழ்நாடுஅரசின் ஆளுகையில் உள்ள திருப்பூர் மாவட்டத்தின் உடுமலைப்பேட்டை வட்டத்தில் அமைந்துள்ளது.. இந்திய தர நிர்ணய அமைவனதில் இவ்வணை ஆனது இடைநிலை நீர்த்தேக்கம் ஆகும்.

## துவக்கம்
இந்த அணையானது பரம்பிக்குளம்-ஆழியாறு பாசனத்திட்டத்தில் (பி.ஏ.பி) 1967 ஆம் ஆண்டில் பாலாறின் குறுக்கே கட்டி முடிக்கப்பட்டு மக்கள் பயன்பாட்டிற்கு வந்தது.

## நீர்வரத்து
பி.ஏ.பி., திட்டத்தில் பரம்பிக்குளம் அணையில் இருந்து, சர்க்கார்பதிக்கு தண்ணீர் கொண்டு வரப்பட்டு, மின் உற்பத்தி செய்த பின், காண்டூர் கால்வாய் வழியாக திருமூர்த்தி அணைக்கு தண்ணீர் கொண்டு வரப்படுகிறது. இந்த அணைக்கு மேற்கு தொடர்ச்சி மலைதொடர்களில் உள்ள ஆனை மலை அருவி, ஆறுகள் மற்றும் ஓடைகள் மூலமாக மழை காலங்களில் நீர்வரத்து ஏற்படுகின்றது.

## அணையின் நீரியல்
* நீா்பிடிப்பு உயரம் – 407.52 மீட்டர்
* அணையின் நீளம் – 2679.79 மீட்டா்
* அணையின் உயரம்-34.14 மீட்டா்
* அணையின் கொள்ளளவு – 351 மில்லியன் கனஅடி
* நீா்பிடிப்பு பரப்பு – 3.88 சதுர கி.மீ.
* அணையின் வழிந்தோடியின் எண்ணிக்கை – 
* அணையின் வழிந்தோடியின் அமைப்பு – 
* அணையின் வழிந்தோடியின் நீளம் – 
* அணையின் மிகைநீா் வெள்ளோட்ட அளவு – 
* அணையில் உள்ள மதகுகள் – 
* மொத்தஆயக்கட்டு – 3.77 லட்சம் ஏக்கர்

## பாசன பகுதிகள்
பி.ஏ.பி. பாசனதிட்டத்தின் மூலமாக கோவை மற்றும் திருப்பூர் மாவட்டங்களில் 3 லட்சத்து 77 ஆயிரத்து 152 ஏக்கர் விளைநிலங்கள் பாசனம் பெற்று வருகின்றன. மேலும் திருமூர்த்தி அணையை ஆதாரமாக கொண்டு சுற்றுப்புறகிராம மக்கள் பயன்பெறும் வகையில் பூலாங்கிணர், குடிமங்கலம், உடுமலை, மடத்துக்குளம் கணக்கம்பாளையம் உள்ளிட்ட கூட்டுக்குடிநீர் திட்டங்களும் செயல்படுத்தப்பட்டு வரப்படுகிறது.

## நுன் புனல் மின் நிலையம்
இந்த அணையானது 1967 ஆம் ஆண்டு விவசாய நீர் பாசனத்திற்கு என்ற குறிகோளுடன் கட்டப்பட்டாலும் இவ்வணைக்கு வரும் நீர்வரத்து வீணாக்காமல் நுன் புனல் மின் நிலையம் 9.9 கோடி செலவில் 2000ஆம் ஆண்டு அமைக்கப்பட்டு மின் விநியோகம் 2002 ஆம் ஆண்டு துவக்கப்பட்டது.

நுன் புனல் மின் நிலையம் 2050 மி.மீ விட்டம் கொண்ட நீர் குழாய் மூலம் கப்பலான் சுழலிகள் 3X650 கி.வாட் மாறுதிசைமின் சுழலிகளுடன் பற்சக்கரக் கூடு (gear box) இன்றி நேரடியாக இணைக்கபட்டுள்ளது. இது ஓர் ஆண்டிற்கு பயன்படும் மின் ஆற்றலாக 3.61 ஜிகாவாட்/மணி என்பதாக உள்ளது.

## சுற்றுலா தலம்

இது திருமூர்த்தி மலையை அடுத்து அமைந்துள்ளது. மலையடிவாரத்தில் உள்ள திருமூர்த்தி கோவில் புகழ் வாய்ந்தது. அமலிங்கேசுவரர் என்ற பெயரில் எழுந்தருளியுள்ள சிவன் கோவிலினை ஒட்டி வற்றாத ஓடை ஒன்று ஓடுகிறது. சற்றே மலையேற்றத்தில் *பஞ்சலிங்க அருவி* என அழைக்கப்படும் அருவியொன்று உள்ளது. அணையின் நீர்த்தேக்கத்தில் படகு சவாரியும் ஏற்படுத்தப்பட்டுள்ளது.

பழனி - கோவை நெடுஞ்சாலையில் உடுமலையிலிருந்து 20 கி.மீ தொலைவில் இவ்விடம் அமைந்துள்ளது. உடுமலையிலிருந்து பேருந்துகள் இயக்கப்படுகின்றன. அருகாமையில் உள்ள அமராவதி அணையும் முதலைப் பண்ணையும் சுற்றுலாப் பயணத்தை நிறைவு செய்கின்றன.

## மேலும்  பார்க்க
* ஆழியாறு அணை
* அமராவதி அணை

## வெளியிணைப்புகள்
* https://esmap.org/sites/default/files/esmap-files/MINI%20HYDRO%20KER%20FINAL%2027%20DEC%20Clean.pdf

பகுப்பு:திருப்பூர் மாவட்டத்திலுள்ள அணைகள்
சச்சின் பைலட்

**சச்சின் பைலட்** (பி. செப்டம்பர் 7, 1977) ஒரு இந்திய அரசியல்வாதி. இந்திய தேசிய காங்கிரசு கட்சியைச் சேர்ந்த இவர் ராஜஸ்தான் மாநிலத்தில் அக்கட்சியின் தலைவராகவும் துணை முதலமைச்சராகவும் இருந்தார்.

## ஆரம்பகால வாழ்க்கை
சச்சின் பைலட் உத்திர பிரதேசத்தில் உள்ள சஹாரான்பூர் என்ற கிராமத்தில் காங்கிரசு அரசியல்வாதி ராஜேஷ் பைலட்டின் மகனாகப் பிறந்தார். இவர் புது தில்லியில் உள்ள பால பாரதி விமானப் படை பள்ளியில் கல்வி கற்றார். தில்லி பல்கலைக்கழகத்தின் செயின்ட் ஸ்டீபன்ஸ் கல்லூரியில் பி.ஏ. ஹானர்ஸ் பட்டம் பெற்றார். அதன் பிறகு அமெரிக்காவின் பென்சில்வேனியா பல்கலைக்கழகத்தின் வார்ட்டன் வர்த்தகப் பள்ளியில் முதுகலை வணிக மேலாண்மைப் பட்டம் பெற்றார்.

## அரசியல் வாழ்க்கை
ராஜேஷ் பைலட் 2000 ஆம் ஆண்டு சாலை விபத்தில் மரணமடைந்தார். இதைத் தொடர்ந்து இந்தியா திரும்பிய சச்சின் பைலட் தனது தந்தையின் பிறந்த நாளான பிப்ரவரி 10, 2002 அன்று காங்கிரஸ் கட்சியில் இணைந்தார். 2004 நாடாளுமன்றத் தேர்தலில் ராஜஸ்தான் மாநிலம் தவுசா நாடாளுமன்ற தொகுதியிலிருந்து மக்களவைக்கு (கீழ் அவை) சுமார் 1.2 லட்சம் வாக்குகள் வித்தியாசத்தில் தேர்ந்தெடுக்கப் பெற்றார். 2009 நாடாளுமன்றத் தேர்தலில் அஜ்மீர் தொகுதியிலிருந்து 15வது மக்களவைக்கு தேர்ந்தெடுக்கப் பெற்றார். தொகுதி சீரமைப்பினால் இவர் தொகுதி மாற நேரிட்டது. 2009 இல் இவர் பாரதீய ஜனதா கட்சியின் கிரண் மகேஸ்வரியை 76,000 க்கும் அதிகமான வாக்குகள் வித்தியாசத்தில் தோற்கடித்தார். பிறகு 2014ஆம் ஆண்டு மீண்டும் அஜ்மீர் தொகுதியில் போட்டியிட்டு பாஜக வேட்பாளரிடம் தோல்வி அடைந்தாார். 2018ஆம் ஆண்டு டிசம்பர் மாதம் நடைபெறவுள்ள ராஜஸ்தான் மாநில சட்டப்பேரவைத் தேர்தலில் டோங்க் தொகுதியில் போட்டியிடுகிறார்.

26 ஆம் வயதில் நாடாளுமன்ற உறுப்பினரான சச்சின் பைலட் இந்தியாவில் மிகக் குறைந்த வயதில் நாடாளுமன்ற உறுப்பினரானவராவார். இவர் உள்துறை விவகாரங்களைக் கவனிக்கும் நாடாளுமன்ற நிலைக்குழுவின் உறுப்பினராக இருந்தார். மேலும் இவர் விமான போக்குவரத்து அமைச்சகத்தின் ஆலோசனைக்குழுவின் உறுப்பினராகவும் செயல்பட்டார். மேலும் மத்திய தகவல் தொடர்பு மற்றும் தொழில்நுட்ப அமைச்சகத்தின் இணை அமைச்சராகவும் பதவி வகித்துள்ளார்.

இவர் இந்திய அமைச்சராக பதவி வகித்த முதல் இராணுவ அதிகாரி ஆவார்.

## சொந்த வாழ்க்கை
சச்சின் பைலட் சாரா அப்துல்லாவை (தேசிய மாநாட்டுக்கட்சியின் தலைவரும், ஜம்மு மற்றும் காஷ்மீர் மாநிலத்தின் முன்னாள் முதல்வரான பரூக் அப்துல்லாவின் மகள்) 2004 ஆம் ஆண்டு ஜனவரி 15 ம் தேதி டெல்லி யில் மணந்தார்.

## வெளியான புத்தகங்கள்
* *ராஜேஷ் பைலட் : இன் ஸ்பிரிட் ஃபாரெவர்* : ஜனவரி 2001

## குறிப்புதவிகள்

## வெளி இணைப்புகள்
* சச்சின் பைலட்டின் அதிகாரபூர்வ இணையத்தளம் 
* இந்திய அமைச்சரவை

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
ஆயிஷா தாக்கியா

**ஆயிசா தாக்கியா ஆசுமி**, (இந்தி: आयेशा टाकिया आजमी, Ayesha Takia, ஆயிஷா தாக்கியா; பிறப்பு: ஏப்ரல் 10, 1986)) பாலிவுட் திரைப்படங்களில் நடித்துவரும் ஓர் இந்திய நடிகை.

## ஆரம்பகால வாழ்க்கை
ஆயிசா தாகியா மும்பையில் குசராத்தியான நிசித் என்பவருக்கும், மகாராட்டிரத்தை சார்ந்த ஆங்கிலோ இந்தியரான பரிதா ஆகியோருக்கு மகளாகப் பிறந்தார். இவர் புனித அந்தோணி உயர்நிலைப் பள்ளியில் படித்தார். இவருக்கு நடாசா என்ற தங்கை உள்ளார்.

## தொழில் வாழ்க்கை
ஆயிஷா "நான் ஒரு காம்ப்ளான் பெண்" என்ற விளம்பரப்படத்தில் நடித்ததில் இருந்து தனது தொழில் வாழ்க்கையைத் தொடங்கினார். தன்னுடைய பதினைந்தாவது வயதில் பால்குனி பாதக்கின் *மேரி சுனரி உத் உத் சாயே* என்ற இசைப்பாடல் நிகழ்படத்தில் தோன்றினார். இதன் பிறகு பதினாறாவது வயதில் *சேக் இட் டாடி* என்ற இசைப்பாடல் நிகழ்படத்தில் நடித்ததன் மூலம் திரை உலகின் கவனத்தை ஈர்த்தார். இதைத் தொடர்ந்து ஒரு சில திரைப்பட வாய்ப்புகள் கிடைத்தன; *சோச்சா நா தா* என்ற படத்தில் நடிக்க ஒப்பந்தம் செய்யப்பட்டார். *சோச்சா நா தா* படத் தயாரிப்பில் தாமதம் ஏற்பட்டதால், *டார்சான்: தி வொண்டர் கார்* என்ற படம் இவருடைய அறிமுகப்படமானது. இப்படத்தில் நன்றாக நடித்ததற்காக 2004ம் ஆண்டிற்கான பிலிம்பேர் சிறந்த அறிமுக விருதினை ஆயிசா வென்றார். நாகேசு குக்குநூரின் *டோர்* படத்தில் தரன் ஆதர்சுடன் இணைந்து நடித்து அதற்காக விமர்சகர்களின் பாராட்டைப் பெற்றார். இதன் பின்னர் மற்ற நடிகைகள் ஆரம்ப கட்டத்தில் ஏற்கத் தயங்கும் கவர்ச்சியற்ற வேடங்களில் நடிக்க சம்மதித்தார். சூப்பர் என்ற தெலுங்குப் படத்தில் அக்கினேனி நாகார்சுனாவுடன் நடித்தார். 2009 இல் சல்மான் கானுடன் ஆயிசா இணைந்து நடித்த ""வாண்டட்"" என்ற பெரிய வெற்றிப்படமாக அமைந்தது. 

## சொந்த வாழ்க்கை
ஆயிஷா 2009 ஆம் ஆண்டு மார்ச் 1 அன்று, இசுலாமிய திருமண வழக்கப்படி பர்கன் அசுமியை மணந்தார். பர்கன் ஆசுமி சமாஜ்வாதி கட்சி தலைவர் அபு அசுமி யின் மகனும் உணவக விடுதி உரிமையாளரும் ஆவார்.

## விருதுகள்
* 2005, பிலிம்பேர் சிறந்த அறிமுக விருது (படம்: *டார்சான்:தி வொண்டர் கார்*) 
* 2004, ஐஐஎப்எ அறிமுக நட்சத்திரம் 
* 2005, நட்சத்திரங்களின் நீங்கள் விரும்பும் கதாநாயகி
* 2007, *டோர்* படத்திற்காக சிறந்த நடிகைக்கான இசுடார் இசுக்ரீன் விருது 
* 2007, *டோர்* படத்திற்காக இசுடார்டசுட் சிறந்த துணை நடிகை விருது 
* 2007, *டோர்* படத்திற்காக பெங்கால் சினிமா பத்திரிக்கையாளர்கள் குழுமத்தின் சிறந்த நடிகைக்கான விருது
* 2007, *டோர்* படத்திற்காக குல் பனாகுடன் இணைந்து சிறந்த நடிகைக்கான ஜீ சினிமா விருது

## திரைப்பட விவரங்கள்

## குறிப்புதவிகள்

## வெளி இணைப்புகள்
* 

|-
! colspan="3" style="background: #DAA520;" | பிலிம்பேர் விருது
|-

|-

பகுப்பு:1986 பிறப்புகள்
பகுப்பு:இந்திய சைவர்கள்
பகுப்பு:வாழும் மக்கள்
பகுப்பு:மும்பையைச் சேர்ந்தவர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தெலுங்குத் திரைப்பட நடிகைகள்
நிகழ்படம்

**நிகழ்படம்** அல்லது **காணொளி** (வீடியோ, *video*) என்பது ஒளி மற்றும் ஒலிக் கோப்புகளை ஒருங்கே இணைத்துக் காட்டும் தொழில்நுட்பம் ஆகும். நிகழ்படக் கோப்புகள் பைட்டுகளிலேயே அளவிடப்படுகிறது. நிகழ்படக் கோப்பு வடிவங்கள் 3GP, MP4, WMV, AVI, FLV போன்ற பெயர்களில் வகைப்படுத்தப்படுகின்றன. திரைப்படங்களும் தொலைக்காட்சியும் நிகழ்படக் காட்சிகளையே ஒளிபரப்புகின்றன. நிகழ்படத்தை பல படிவங்களின் தொகுப்பு எனவும் கூறலாம்.

## வரலாறு
முதலாவது நேரடி நிகழ்ப்படம் பதிவு 1951ஆம் ஆண்டு தொலைகாட்சி நிகழ்ப்படம் மூலம் பதிவு செய்யப்பட்டது.

## மேலும் படிக்க
* காணொளிக்காட்சி

## வெளி இணைப்புகள்
* 
* 
* Programmer's Guide to Video Systems: in-depth technical info on 480i, 576i, 1080i, 720p, etc.
* Format Descriptions for Moving Images – www.digitalpreservation.gov

## மேற்கோள்கள்

பகுப்பு:நிகழ்படம்
பகுப்பு:எண்ணிமத் தொலைக்காட்சி
பகுப்பு:திரைப்படம் மற்றும் காணொளித் தொழினுட்பம்
பகுப்பு:உயர் வரையறு தொலைக்காட்சி
பகுப்பு:நிகழ்படம் வடிவமைப்பு
பகுப்பு:காட்சித் தொழில்நுட்பம்
பகுப்பு:தொலைக்காட்சி சொல்லியல்
பகுப்பு:நிகழ்படம் சமிக்ஞை
பகுப்பு:தொலைக்காட்சி வரலாறு
பகுப்பு:குறுங்கட்டுரைகள்
பகுப்பு:ஊடக வடிவங்கள்
ஜான் வாக்கர்

**ஜான்வாக்கர்** (*John Walker*, 1949 – பெப்ரவரி 2, 2024) என்பவர் சுவிச்சர்லாந்தை சேர்ந்த மென்பொருள் வடிவமைப்பாளர் ஆவார். இவர் ஆட்டோடெஸ்க் நிறுவனத்தை துவங்கி நடத்தி வருகிறார். ஆட்டோகேட் மென்பொருள் இவர்களது மகத்தான கண்டுபிடிப்பு ஆகும். ஆனால் ஆட்டோகேட் என்பது மென்பொருள் வடிவமைப்பாளர் 'மைக்கேல் ரிட்டில்' என்பவரது ஆக்கம் ஆகும்.

## மேலும் பார்க்க
*ஆட்டோகேட்

## மேற்கோள்கள்

## வெளி இணைப்புகள்
*ஜான்வாக்கர் முதற்பக்கம்
*ப்ளாக்
*Microsoft at Apogee
*கட்டுரை

பகுப்பு:1949 பிறப்புகள்
பகுப்பு:2024 இறப்புகள்
பகுப்பு:கணினி நிரலர்கள்
பகுப்பு:மென்பொருள் வடிவமைப்பாளர்கள்
நீத்து சந்திரா

**நீத்து சந்திரா** (*Nitu Chandra*, ஜூன் 20, 1984) ஓர் இந்தியத் திரைப்பட நடிகை மற்றும் ஆடல் அலங்கார விளம்பரத் தோற்றங்களில் தோன்றும் வடிவழகி ஆவார்.

## ஆரம்பகால வாழ்க்கை மற்றும் கல்வி
நீத்து சந்திரா இந்தியாவில், பீகார் மாநிலத்தில், பாட்னா நகரத்தில், ஜூன் 20, 1984 அன்று பிறந்தார். அவர் பாடலிபுத்ரா காலனியில் வசித்து வந்தார்; பாட்னாவில் உள்ள நோட்ரே டாம் அகாடமி பள்ளிக்கூடத்தில் படித்தார். இந்தித் திரைப்பட உலகத்தில் நுழைவதற்கு முன்னர், நீத்து ஒரு விளையாட்டு வீராங்கனையாக புகழ் பெற்றார். இவர் டைக்குவாண்டோ என்ற விளையாட்டில் கருப்பு இடைவார் (பிளாக் பெல்ட்) தகுதி பெற்றவராவார். அவர் இந்தியாவின் சார்பாக 1996 ஆம் ஆண்டில் ஹாங் காங் நகரத்தில் நடைபெற்ற சர்வதேச டைக்குவாண்டோ போட்டியில் கலந்து கொண்டார். மேலும் 1995 ஆம் ஆண்டில் புது டில்லியில் நடைபெற்ற உலக கோர்ப்பால் எனப்படும் உலக வலைப்பந்தாட்ட போட்டியிலும் கலந்து கொண்டார். அவர் தனது உயர்நிலைப் பள்ளிப் படிப்பை (1996) இளம் 16 வயதிலேயே முடித்துவிட்ட்டார்..

ஒரு வியாபாரியான நீத்துவின் தந்தை, ஆரம்பத்தில் இவர் மாடல் தொழிலில் தனித்திறமையை வெளிப்படுத்துவதில் விருப்பமின்றி இருந்தார், ஆனால் அவரது தாயார் நீரா இவர் பக்கம் நின்றார். தில்லி பல்கலைக்கழகத்திற்குட்பட்ட ஐ.பி. கல்லூரியில் படித்து கொண்டிருக்கும் பொழுதே விளம்பரங்களில் நடிக்கத் தொடங்கினார். அக்காலகட்டத்தில் பிரபல நிறுவனங்களுக்காக பன்னிரண்டுக்கும் மேற்பட்ட விளம்பரங்களில் நடித்தார்.

## தொழில் வாழ்க்கை
அவர் 2005 ஆம் ஆண்டில் திரைப்பட உலகில் காலடி எடுத்து வைத்தார், முதல் முதலாக *கரம் மசாலா* என்ற படத்தில் ஸ்வீட்டி என்ற ஒரு விமானப் பணிப்பெண் வேடத்தில் தோன்றினார். 2007 ஆம் ஆண்டில் இவர் மதூர் பண்டார்கர் தயாரித்த * "டிராபிக் சிக்னல்",  படத்தில் தோன்றினார். நீத்து சந்திரா ரசியா சாஜன் என்ற வீடியோ தொகுப்பில் ஜுபீன் கர்குடன் இணைந்து இஸ்மாயில் தர்பார் இசை அமைப்பில் மிகவும் நளினமாக நடனம் ஆடியுள்ளார். 2008 ஆம் ஆண்டின் முன்பகுதியில், இவர் நான்கு படங்களில் நடித்தார். அவர் [[மாதவன்|மாதவனுடன்]] நடித்த "யாவரும் நலம்" என்ற தமிழ் மொழிப் படம் வெற்றி பெற்றது பெரிய வெற்றிப்படமாக திகழ்ந்தது. பின்னர் ராம் கோபால் வர்மாவின் *ரன்* மற்றும் ஜாக் முந்த்ரவின் *அபார்ட்மென்ட்'' ஆகியவற்றிலும் நடித்தார்.

20 மார்ச் 2008 அன்று, 7 சீஸ் டேக்நோலோஜீஸ் என்ற நிறுவனம், நீத்து சந்திரா முதன்மை வேடத்தில் நடிக்கும் ஒரு முப்பரிணாம விளையாட்டை உருவாக்கப் போவதாக அறிவித்தது. நீத்து (தி ஏலியன் கில்லர்) என்ற தலைப்புடன் கொண்ட அந்த விளையாட்டில், ஒரு வித்தியாசமான விளையாட்டுக் கதையை அடிப்படையாகக் கொண்டது;  இதில் நீத்து பூமிக்கு எதிராக செயல்படும் வேற்றுலக வாசிகளை அழிக்கும் வேடமேற்றார். நீது சந்திரா ஆசிய அகாடெமி போர் பிலிம் அண்ட் டெலிவிஷனை சார்ந்த சர்வதேச திரைப்பட மற்றும் தொலைக்காட்சி மன்றம் மற்றும் சர்வதேச திரைப்பட மற்றும் தொலைக்காட்சி ஆராய்ச்சி மன்றத்தின் முழுநாள் உறுப்பினர் ஆவார். மாக்சிம் இந்தியா இதழின் ஜனவரி 2009 இதழின் முன்னட்டையில் நீத்துவில் படம் ல் வெளியானது..

கீதாஞ்சலி குழுமத்தை சார்ந்த ஹூப் என்ற தயாரிப்புப் பொருளின் சின்னத் தூதுவராகவும் நீது சந்திரா செயல்படுகிறார். மேலும் இவர் மைசூர் சாண்டல் சோப்பின் வணிகரீதியான விளம்பர படம் ஒன்றிலும் நடித்துள்ளார்.

## திரைப்படப் பட்டியல்

## குறிப்புதவிகள்

## வெளி இணைப்புகள்
* நீத்து சந்திரா அதிகாரப்பூர்வ வலைத்தளம்  
* 

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
கப்பலோட்டிய தமிழன்

**கப்பலோட்டிய தமிழன்** 1960 ஆம் ஆண்டு வெளிவந்த இந்திய தமிழ்த் திரைப்படமாகும்.இந்திய விடுதலைப் போராட்டத் தலைவர்களுள் ஒருவரான வ. உ. சிதம்பரம்பிள்ளை பற்றிய திரைப்படமாகும். இத்திரைப்படத்திற்கு ஜி. ராமநாதன் இசையமைத்திருந்தார். சுப்பிரமணிய பாரதியாரின் பாடல்கள் இத்திரைப்படத்தில் இடம்பெற்றன. கதையை ம. பொ. சிவஞானமும், திரைக்கதையை "சித்ரா"கிருஷ்ணசாமியும், வசனத்தை எஸ். டி. சுந்தரமும் எழுதியிருந்தனர். இது பி. ஆர். பந்துலு இயக்கித் தயாரித்த திரைப்படம்.

## நடிகர்கள்

## விருதுகள்

*1962இல் 9வது சிறந்த தேசிய பட விருதை பெற்றது.
*1961 இல்  இப்படம் வெளியானபோது வரிவிலக்கு அளிக்கபட்டவில்லை. 1967 இல் மறுவெளியீட்டின்போது வரிவிலக்கு வழங்கப்பட்டது.

## பாடல்கள்
இப்படத்தில் இடம்பெற்ற பாடல்கள் அனைத்தும் மகாகவி சுப்பிரமணிய பாரதி எழுதியவையாகும்.

## மேற்கோள்கள்

## உசாத்துணை
* Kappalottiya Thamizhan (1961), ராண்டார் கை, தி இந்து, டிசம்பர் 20, 2014

## வெளி இணைப்புகள்
* கப்பலோட்டிய தமிழன்

பகுப்பு:1961 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் தேசபக்தித் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:சித்தூர் வி. நாகையா நடித்த திரைப்படங்கள்
கிராம்-நேர் பாக்டீரியா

**கிராம்-நேர் பாக்டீரியா** எனப்படுவது, கிராம் சாயமேற்றல் மூலம் ஆழ்ந்த நீல நிறம் அல்லது ஊதா நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-எதிர் பாக்டீரியா வகைக்கு எதிரானதாகும்.

கிராம்-நேர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்வதனால் ஆழ் நீலம் அல்லது ஊதா நிறத்தைப் பெறுகின்றன. இவை இந்த நிறத்தைத் தக்க வைத்துக் கொள்ளக் காரணம் இவற்றின் கலச்சுவரில் உள்ள தடித்த  பெப்டிடோகிளைக்கனினால் (Peptidoglycan) ஆன படலமாகும்.

எ.கா: ஸ்ட்ரெப்டோகாக்கஸ் (சங்கிலிக்கோளம்), ஸ்டஃபைலோகாக்கஸ் (கொத்துக்கோளம்)

## வகையீடு

## மேற்கோள்கள்


பகுப்பு:நுண்ணுயிரியல்
பூங்கோதை ஆலடி அருணா

**பூங்கோதை ஆலடி அருணா** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் தமிழக தகவல் தொழில்நுட்பத் துறை அமைச்சர் ஆவார். இவர் திருநெல்வேலி மாவட்டம், ஆலங்குளம் தொகுதியில் இருந்து, 2006 இல் நடந்த தேர்தலில் திமுக சார்பாக தேர்ந்தெடுக்கப்பட்டார். இவர் திமுகவின் கலை இலக்கியப் பகுத்தறிவுப் பேரவைச் செயலாளராக பணியாற்றி வருகிறார். பூங்கோதை, ஒரு தொழில்முறை பெண்கள் சிறப்பு  பட்டம் பெற்ற மருத்துவர். இவர் தந்தை ஆலடி அருணா முன்னாள் தமிழக அமைச்சராவார். இவர் 2016 ஆம் ஆண்டு நடந்த சட்டமன்றத் தேர்தலில், ஆலங்குளம் தொகுதியில் இருந்து, திமுக சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

## குடும்பம்
தென்காசி மாவட்டம், ஆலங்குளம் அருகே உள்ள ஆலடிப்பட்டி கிராமத்தில் அக்டோபர் 28, 1964 இல் பிறந்தார். இவர் மருத்துவ படிப்புக்கு பிறகு லண்டனில் 10 ஆண்டுகள் பணியாற்றினார். பின்னர் அப்பல்லோ மருத்துவமனையில் மருத்துவராக பணிபுரிந்தார். இவரின் கணவர் மருத்துவர் பாலாஜி நரம்பியல் மருத்துவ நிபுணர். அவர் அப்பல்லோ மருத்துவமனையில் பணியாற்றுகிறார். இவர்களுக்கு சமந்தா மற்றும் காவ்யா என இரு மகள்கள் உள்ளனர். டாக்டர் பூங்கோதைக்கு மதிவாணன், தமிழ்வாணன், அமுதவாணன், அன்புவாணன், எழில்வாணன் ஆகிய 5 சகோதரர்கள் உள்ளனர்.

## ஆதாரம்


## வெளி இணைப்புகள்
* அரசின் வலைத்தளத்தில் அமைச்சர் பூங்கோதையின் பக்கம் 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு பெண் அமைச்சர்கள்
பகுப்பு:தமிழக முன்னாள் அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தென்காசி மாவட்ட மக்கள்
பகுப்பு:தமிழக சட்டமன்ற பெண் உறுப்பினர்கள்
ஆவணகவியல் அறிவியல்

**ஆவணகவியல் அறிவியல்** என்பது தகவல்களையும், ஆவணங்களையும் (Documents), பொருட்களையும் தொகுத்து (compile), பாதுகாப்பாக சேமித்து (Save), மீட்டெடுக்க உதவும் (Retrieve) அறிவியலும், தொழில்நுட்பமும், ஆகும்.  அறிவை, வரலாற்றை, நுட்பத்தை பகிர, அடுத்த அடுத்த தலைமுறைகளுக்கு எடுத்துச்செல்ல, ஆவணப்படுத்தல் அறிவியல்(Science of Documentation) இன்றியமையாததாகும்.   
[150px|thumb|right|[பிரித்தானிய அருங்காட்சியகம்]]

## முக்கிய திட்டங்கள்

## மேற்கோள்கள்


## வெளி இணைப்புகள்
* Modern Archives principles & technique - 
* Archives, Records, and Power: The Making of Modern Memory - 

பகுப்பு:ஆவணகவியல்
ஆட்டோடெஸ்க்

**ஆட்டோடெஸ்க்** நிறுவனமானது அமெரிக்காவில் இயங்கி வரும் ஒரு பன்னாட்டு நிறுவனம் ஆகும். இந்நிறுவனம் பெரும்பாலும் பொறியியல் வடிவமைப்புக்கு உதவும் மென்பொருள்களையே உருவாக்கி வழங்குகிறது. இந்நிறுவனத்தை சுவிச்சர்லாந்தை சேர்ந்த மென்பொருள் வடிவமைப்பாளர் ஜான்வாக்கர் ஆரம்பித்து நடத்தி வருகிறார். அனைவராலும் அறியப்படும் ஆட்டோகேட் மென்பொருள் ஆட்டோடெஸ்க் நிறுவனத்தின் படைப்பு ஆகும். 

## மேலும் பார்க்க
* ஜான்வாக்கர் 
* ஆட்டோகேட்

## References

## வெளி இணைப்புகள் (ஆங்கிலத்தில்)
* ஆட்டோடெஸ்க் இணையதளம்
* ஆட்டோடெஸ்க் ப்ளாக்குகள்
* ஆட்டோடெஸ்க் சர்வதேச சமூகம் பத்து இலட்சம் பயனர்களுக்கு மேல்
* ஆட்டோடெஸ்க் மாணவர் சமூகம்
* AUGI ஆட்டோடெஸ்க் பயனர்கள்
* அனைத்து ஆட்டோடெஸ்க் கலந்துரையாடல்கள், கருத்துகள் 
* ஆட்டோடெஸ்க் ஆய்வகம்
* ஆட்டோடெஸ்க் தேடல் 
* ஆட்டோடெஸ்க் 'யூ டியூப்பில்'
* ஆட்டோடெஸ்க் பயனர்கள் சமூகம்

பகுப்பு:பன்னாட்டு நிறுவனங்கள்
பகுப்பு:தொழில்நுட்ப வணிக நிறுவனங்கள்
பகுப்பு:1982 நிறுவனங்கள்
சோறு

**சோறு** என்பது அரிசியை அவித்து பதமான நிலையில் பெறப்படும் ஒரு உணவு வகையாகும். இதனைச் **சாதம்** என குறிப்பிடும் வழக்கும் தமிழில் உண்டு. 

## தமிழர் வாழ்வில் சோறு
தமிழர்களின் பாரம்பரிய உணவுகளில் சோறு முதன்மை உணவுகளில் ஒன்றாகும். பண்டைய காலம் தொட்டே சோறு தமிழர்களின் வாழ்வின் ஒரு அங்கமாக இருந்து வந்துள்ளது. பல புராணங்களிலும் சோறு என்ற சொல் வெகுவாக பயன்படுத்தப்பட்டுள்ளது. சோறு முக்கியமாக கறி, குழம்பு, பொறியல், வறுவல், அப்பளம் போன்ற இன்னும் பலவகை இதர பதார்த்தங்களுடன் சேர்த்தே உண்ணல் தமிழர் வழக்காகும். தமிழரின் உணவு வகைகளில் சோறு ஒரு நாளைக்கு ஒரு நேர உணவாக என்றாவது உண்ணுதல் தமிழர் வழக்கமாகும். கறிகள் அற்ற சோற்றை "வெறும் சோறு" என்று அழைக்கப்படும். 

### வினைப்பயன்பாடு
தமிழ் வினைச்சொல் பயன்பாட்டிற்கு ஏற்ப, அரிசியை சோறாக ஆக்கும் செயற்பாட்டை "சோறாக்குதல்" என்பர். சோறாக்கும் போது சோற்றை இரண்டு விதமாக ஆக்கும் வழக்கு தமிழரிடம் உண்டு. ஒன்று அரிசியை பானையில் இட்டு அரிசி அவிந்து சோறாக பதமான நிலையில் பெறுவதற்கு ஏற்ப சரியான அளவில் நீர் விட்டு சமைக்கும் முறையை அல்லது ஆக்கும் முறையை "நிறைகட்டுதல்" என்பர். அதேவேளை சரியான அளவின்றி நீரை விட்டு பின்னர் அரிசி சோறாகும் நிலையில் மிகுதி தண்ணீரை வடித்து எடுக்கும் நிலையை "வடித்தல்" அல்லது "வடித்தெடுத்தல்" என்று குறிப்பிடுவர். அவ்வாறு அரிசி சோறாக மாறும் பதமான நிலைக்கு மேல் வேகுமானால் அது கூழாகிவிடும். அந்த பதநிலையை கூழ் என்பர். சிலவிடங்களில் "கஞ்சி" என்று அழைப்பதும் உண்டு. முதல் நாள் ஆக்கிய சோறு மறுநாள் பயன்படுத்தப்படும் போது அதனைப் பழஞ் சோறு என்பர். பழஞ்சோற்றைச் சிலவிடங்களில் "பழைய சோறு" என்றழைக்கப்படுவதும் உண்டு.

## வகைகள்
*அரிசி சோறு
*கம்பஞ் சோறு
*பழஞ் சோறு (பழைய சோறு, கஞ்சி)
* கூட்டாஞ்சோறு
* பெருஞ்சோறு
* சிறுசோறு
* வெண்சோறு

## சான்றுகள்

பகுப்பு:தமிழர் உணவுகள்
பகுப்பு:இந்திய உணவுகள்
பகுப்பு:தென்னிந்திய சமையல்
கொடிசியா வளாகம்

**கொடிசியா வளாகம்** தமிழ்நாட்டின் தொழில் நகரமாக விளங்கும் கோவையில் அமைந்துள்ள பன்னாட்டு வணிகக் கண்காட்சிகள் நிகழ்த்தக்கூடிய ஓர் காட்சிக்கூட வளாகம். கொடிசியா என்பது *கோவை மாவட்ட சிறுதொழிலதிபர் சங்கம்*(**CO**imbatore **DI**strict **S**mall **S**cale **I**ndustry **A**ssociation) என்பதன் ஆங்கிலச்சொல்லின் சுருக்கமாகும்*CODISSIA*.இந்தச் சங்கம் 40 உறுப்பினர்களுடன் 1969ஆம் ஆண்டு தொடங்கி இந்நாளில் 5200 பேராக வளர்ந்துள்ளது.சிறுதொழில் வளர்ச்சிக்கும் வளத்திற்கும் வழிகோலிட துவக்கப்பட்ட இச்சங்கம் கோயம்புத்தூரின் தொழிற்துறை உறுதியாக அமையக் காரணமாக இருந்து வருகிறது. தொழில் முனைவோரின் தேவைகளை ஒட்டி பல கருத்தரங்குகளும் பயிலரங்குகளும் தொழிற்துறை கண்காட்சிகளும் நடத்தி வருகிறது. 1986ஆம் ஆண்டு நிறுவப்பட்ட சிறுதொழிலக சோதனை மற்றும் ஆய்வு மையம் (SiTARC) நாட்டின் சிறப்பான சோதனைக்கூடங்களில் ஒன்றாகத் திகழ்கிறது. 

1988 முதல் மூன்றாண்டுகளுக்கு ஒருமுறை பன்னாட்டு தொழில் கண்காட்சியினை நடத்தி வருகிறது. துவக்கத்தில் பி. எஸ். ஜி மைதானத்தில் நடந்து வந்த இந்தக் கண்காட்சி 2000ஆம் ஆண்டு முதல் புதியதாகக் கட்டப்பட்ட சங்கத்தின் கொடிசியா வளாகத்தில் நடத்தப்படுகிறது. தென்னிந்தியாவில் கோயம்புத்தூர் நகரம் வணிகக் கண்காட்சிகள் நடத்த மிகத் தோதான இடமாக விளங்கியதைப் பயன்படுத்தும் வகையில் கோவையை அடுத்த விளாங்குறிச்சியில் 40 ஏக்கர் நிலம் வாங்கப்பட்டது. கோவை தொழில்நுட்பக் கழகத்தின் எதிரே அவினாசி சாலையின் வடக்குப்புறத்தில் ரூ.11 கோடி செலவில் 1,60,000 ச.அடிகள் பூசப்பட்ட பரப்பளவு கொண்ட மாபெரும் கட்டிடத்தைக் கட்டியுள்ளது. 

இந்தக் கட்டிடம் இடையே யாதொரு தூணும் இன்றி கட்டப்பட்டுள்ளது ஓர் குடிசார் பொறியியல் சாதனையாகும். தவிர,சூலை 1999 இலிருந்து திசம்பர் 1999க்குள் 160 நாட்களில் கட்டி முடிக்கப்பட்டதும் திட்ட மேலாண்மையின் திறனை விளக்குகிறது. இக்கட்டிடம் கொடிசியா உறுப்பினர்களின் குழுத்திறனுக்கும் கூட்டுறவிற்கும் சான்றாக விளங்குகிறது. உலகத்தர கண்காட்சிகளை நடத்திட வேண்டிய அனைத்து வசதிகளையும் தன்னகத்தேக் கொண்டு புது தில்லியில் உள்ள பிரகதி மைதானத்திற்கு அடுத்ததாகவும் தென்னிந்தியாவிலேயே மிகப்பெரிய தொழிற்துறை வணிகக் காட்சிக்கூடமாகவும் இது விளங்குகிறது.

பகுப்பு:தமிழ்நாட்டுக் கட்டிடங்கள்
லிசா ஆன்

**லிசா ஆன்** (*Lisa Ann*; மே 9 1972) பாலுணர்வுக் கிளர்ச்சியக நடிகையாவார். லிசா ஆன் பெனிசுலாவேனியாவில் உள்ள ஈஸ்டனில் பிறந்தார்.

## தொழில்
1990 இல் கிளர்ச்சியூட்டும் நடனத்தில் இணைந்தார். 1993 சூலை இல், பாலுணர்வுக் கிளர்ச்சியக நடிகையானார். ஆனால் 1997இல் எய்ட்ஸ் பயத்தின் காரணமாக அதை நிறுத்தினார். இவர் பாலியல் தொழில்துறைக்கு இடைத் தரகராக வருவதற்கு முன்பு, நாடுமுழுவதிலும் உள்ள துகிலுரியும் சங்கங்களில் பல ஆண்டுகளாக சிறப்பான நடனக்கலைஞராக சுற்றுப் பயணம் மேற்கொண்டதுடன், பின்னர் அதையே தொடர்ந்து செய்பவரானார். 2006 நவம்பரில், *கிளியர் டேலன்ட் மேனேஜ்மென்டு* என்ற அவரின் பொழுதுபோக்கு நிறுவனம் நிறுவப்பட்டு, பின்னர் அது "லிசா ஆன் டேலன்ட் மேனேஜ்மென்டு" எனப் பெயர் மாற்றம் செய்யப்பட்டது. அது தற்போது *செய்மோர் பட்ஸ் லைட்அவுஸ் ஏஜென்ஸி*யுடன் ஒருங்கிணைக்கப்பட்டுள்ளது.

2008 அக்டோபர் 2இல், *உ இஸ் நெய்லின் பேலின்* மூலம் லிசா ஆன் நட்சத்திரமாக உறுதி செய்யப்பெற்றார். 2008 குடியரசுக் கட்சியின் துணை அதிபருக்காக முன்மொழியப் பெற்ற சாரா பாலின் மாதிரியாக படத்தில் காட்டப்பட்டார். 2008 நவம்பர் 4 தேர்தல் நாளில் அந்தத் திரைப்படம் வெளியிடப்பட்டது.

தனது நண்பரான சி. ஜெ. ரைட் என்ற பாலுணர்வுக் கிளர்ச்சியக நடிகரிடமிருந்து கிடைக்கப்பெற்ற ஊக்கத்திற்குப் பிறகு, லிசா ஆன் தன்னை இயக்குநராக அரங்கேற்றிய, *ஹங் டிரிபில் எக்ஸ்* என்ற திரைப்படம், 2009 செப்டம்பரில் "ஜஸ்டின் ஸ்லேயர் இன்டர்நேஷனல்" மூலம் வெளியிடப்பட்டது.

## விருதுகள்
*ஆண்டின் மறுவருகை நடிகைக்கான 2006 சி.எ.வி.ஆர். விருது
*சிறந்த மறுவருகைக்கான 2006 எக்ஸ்ஆர்சிஓ விருது
*புகழ்பெற்ற அறிமுகத்திற்கான 2009 எவிஎன் ஹால் விருது

## உசாத்துணை

## வெளி இணைப்புகள்

*
*
*
*

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகர்கள்
பகுப்பு:இத்தாலிய அமெரிக்கர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
வால்கிரி (திரைப்படம்)

***வால்கெய்ரி*** (*Valkyrie*) என்பது பிறையன் சிங்கர் இயக்கத்தில் 2008 ஆம் ஆண்டு  வெளியான ஓர் வரலாற்று பரபரப்பூட்டும் திரைப்படம். கிறிஸ்டோபர் மெக்குவாரி மற்றும் நாதன் அலெக்சாண்டர் ஆகியோரால் எழுதப்பட்ட இப்படத்தில் டாம் குரூஸ் நடித்திருந்தார்.

## கதைக் கரு
இரண்டாம் உலகப் போரின் போது நாஜி ஜெர்மனியில் நடப்பதுபோல கதைக்களம் அமைக்கப்பட்டுள்ளது. இந்தப் படம், 1944 ஆம் ஆண்டு ஜூலை 20 ஆம் தேதி ஜெர்மன் இராணுவ அதிகாரிகள் அடால்ஃப் இட்லரை படுகொலை செய்யவும், இராணுவப் புரட்சி மூலம் நாட்டின் அதிகாரத்தைக் கைப்பற்ற *ஆபரேஷன் வால்கெய்ரி* என்ற தேசிய அவசரகாலத் திட்டத்தைப்  பயன்படுத்துவதற்கு ஜெர்மனி ராணுவ அதிகாரிகள் தீட்டிய 20 ஜூலை சதித் திட்டத்தை இந்தத் திரைப்படம் விவரிக்கிறது. டாம் க்ரூஸ் சதித்திட்டத்தின் முக்கிய மனிதரான கர்னல் கிளாஸ் வான் ஸ்டாஃபென்பெர்க் என்ற வேடத்தில் நடித்திருந்தார். *கென்னத் பிரானாக்*, பில் நை, *எடி இஸார்ட்*, *டெரன்ஸ் ஸ்டாம்ப்* மற்றும் டாம் வில்கின்சன் மற்றும் தோமஸ் கிரெட்ச்மன் ஆகியோர் துணை நடிகர்களாக நடித்திருந்தனர்.

இந்தப் படம் அமெரிக்காவின் *யுனைடெட் ஆர்ட்டிஸ்ட்* என்ற நிறுவனத்தால் வெளியிடப்பட்டது. டாம் குரூஸ் *சைன்டாலஜி* (*Scientology*) (இந்த வார்த்தைக்கு உண்மை/அறிவு பற்றிய ஆய்வு என்று பொருள்) நம்பிக்கை உடையவர் என்பதால் அவர் இப்படத்தில் நடிப்பது ஜெர்மன் அரசியல்வாதிகள் மற்றும் வான் ஸ்டாஃபன்பர்க் குடும்பத்தாரிடையே சர்ச்சையை உண்டுபண்ணியது. இதன் காரணமாக, திரைப்படத் தயாரிப்பாளர்கள் ஆரம்பத்தில் ஜெர்மனியில் படப்பிடிப்பு நடத்த இடங்களைத் தேர்வு செய்வதில் சிரமப்பட்டனர். ஆனால் பின்னர் அவர்களுக்கு பெர்லினின் வரலாற்று சிறப்புமிக்க பெண்ட்லர்பிளாக் போன்ற இடங்களுக்குச் செல்ல அனுமதி வழங்கப்பட்டது. சதி குறித்து உலகளாவிய விழிப்புணர்வு ஏற்பட வேண்டும் என்பதற்காக ஜெர்மன் செய்தித்தாள்களும் திரைப்படத் துறையினரும் இந்த திரைப்படத்திற்கு ஆதரவு தெரிவித்தனர்.

## வெளியீடு
இந்த படத்தின் வெளியீட்டு தேதி பலமுறை மாற்றம் கண்டது, ஜூன் 27, 2008 என்பதில் ஆரம்பித்து பிப்ரவரி 14, 2009 வரை சென்றது. இந்த தேதி மாற்றங்களும் ஆரம்பகால சந்தைப்படுத்தல் பிரச்சாரத்திற்குக் கிடைத்த மோசமான வரவேற்பும் படத்தின் நம்பகத்தன்மை குறித்து விமர்சனங்களை எழுப்பியது. இறுதியாக நேர்மறையான சோதனைத் திரையிடலுக்குப் பிறகு, வட அமெரிக்காவில் வால்கிரியின் வெளியீடு டிசம்பர் 25, 2008 க்கு மாற்றப்பட்டது, மேலும் ஜனவரி 22, 2009 அன்று ஜெர்மனியில் வெளியிடப்பட்டது. யுனைடெட் ஆர்ட்டிஸ்ட்ஸ் குரூஸ் மீதான தனது கவனத்தைக் குறைத்து சிங்கரின் நற்சான்றிதழ்களை முன்னிலைப்படுத்த அதன் சந்தைப்படுத்தல் பிரச்சாரத்தை புதுப்பித்தது. இந்தத் திரைப்படம் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. மேலும், உலகளவில் $201 மில்லியன் வசூலித்தது.

## மேற்கோள்கள்

## வெளி இணைப்புகள்

* 
* 
* 
* 
* 
* http://valkyrie.unitedartists.com/ 
* 

பகுப்பு:மரண தண்டனை குறித்த திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:பிறையன் சிங்கர் இயக்கிய திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:2008 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:செருமானியத் திரைப்படங்கள்
வட்டக்கச்சி கந்தசுவாமி ஆலயம்

thumb|350px|right|வட்டக்கச்சி ஆறுமுகம்வீதி அருள்மிகு கந்தசுவாமி ஆலயம்
**வட்டக்கச்சி ஆறுமுகம்வீதி அருள்மிகு கந்தசுவாமி ஆலயம்** கிளிநொச்சி மாவட்டத்தின் கரைச்சி பிரதேச செயலர் பிரிவுக்குட்பட்ட வட்டக்கச்சி கிராமத்தில் ஆறுமுகம் வீதியில் அமைந்துள்ளது.
 
இவ்வாலயத்தின் மூலஸ்தானத்தில் முருகனின் வேல் பிரதிட்டை செய்யப்பட்டுள்ளது. பரிவார தெய்வங்களாக விநாயகர், நவக்கிரக மூர்த்திகள் மற்றும் வைரவர் போன்ற தெய்வங்கள் விளங்குகின்றன. உற்சவ மூர்த்திகளாக வள்ளி, தேவயானை சமேத சுப்பிரமணியரும், வள்ளிதேவயானை சமேத ஆறுமுகப்பெருமானும் இருக்கின்றபோதிலும் ஆலய தேர் திருவிழா மற்றும் சூரன் போர் ஆகிய உற்சவங்களுக்கே ஆறுமுகப்பெருமான் எழுந்தருளுவது குறிப்பிடத்தக்கது.

## மகோற்சவம்
ஆலய மகோற்சவமானது ஆனி மதத்தில் வரும் பௌர்ணமி நாளை பத்தாவது நாள் தீர்த்த திருவிழாவாக கொண்ட பதினொரு நாட்களாகும். முதல்நாள் கொடியேற்றம், ஏழாம் நாள் வேட்டைத் திருவிழா, எட்டாம்நாள் சப்பறம், ஒன்பதாம் நாள் தேர் உற்சவம், பத்தாம் நாள் தீர்த்தம், பதினோராம் நாள் பூங்காவனம் (திருக்கலியாணம்) ஆகியன இங்கே சிறப்பாக இடம்பெறும் திருவிழாக்களாகும்.

அதேவேளை கந்த சஷ்டி இவ்வாலயத்தில் மிகச்சிறப்பாக இடம்பெறும். இப்பிரதேச மக்களில் பலர் இவ்வாலயத்திலேயே  விரதத்தினை அனுட்டிப்பர். அதேவேளை  கந்தசஷ்டியின்  இறுதிநாளன்று இடம்பெறும் சூரன் போர் விழாவும் சிறப்பாக இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் சிறப்பாக இடம்பெறும்.

## வெளி இணைப்புகள்
* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி  பிரதேச செயலர் பிரிவிற்குட்பட்ட  ஆலயங்களின் பட்டியல் 
* வட்டக்கச்சி நட்பு வட்டம்.

பகுப்பு:கிளிநொச்சி மாவட்டத்தில் உள்ள கோயில்கள்
பகுப்பு:கௌமாரம்
இராமநாதபுரம், கிளிநொச்சி

**இராமநாதபுரம்** இலங்கையின் வட மாகாணத்தில் கிளிநொச்சி மாவட்டத்திலுள்ள கரைச்சி பிரதேசத்தில் அமைந்திருக்கிறது. இது ஒரு வேளாண்மைக் கிராமம் ஆகும்.

ஒரு கிராமிய பண்புகளோடு அமைவு பெற்றிருக்கும் இப்பிரதேசம் இயற்கை வளங்களின் வனப்பையும் வளப்படுத்தி இருக்கிறது. ஆலடி, புதுக்காடு போன்ற குக்கிராமங்களையும் நிர்வாக ரீதியாக தன்னோடு இணைத்து வைத்துள்ள இக்கிராமத்தின் எல்லைகளாக வடக்கே பெரியகுளம் கிராமமும், கிழக்கு திசையில் கல்மடு நகரும், தெற்கு திசையில் அம்பகாமம் காடும் மேற்குத்திசையில் வட்டக்கச்சி பிரதேசமும் அமைந்திருக்கின்றன.

## "இராமநாதபுரம்" என்ற பெயர்க்காரணம்.

கிளிநொச்சி மாவட்டத்தில் குடியேற்றங்கள் ஏற்படுத்தப்பட்ட ஆரம்ப காலங்களில் (கிட்டத்தட்ட 1948 ஆம் ஆண்டுக்கு முன்னர்) இப்பிரதேசத்தின் குடியேற்றத் திட்டத்திற்கு, அன்று அரசியல் ரீதியான செல்வாக்குப் பெற்றிருந்த சேர். பொன் இராமநாதன் அவர்கள் முன்னின்று பாடுபட்டிருக்கிறார். அதனாலேயே இராமநாதபுரம் என்ற பெயர் உருவானதாக இங்குள்ள முதியவர்கள் மூலம் அறியக்கிடைக்கிறது.https://www.google.com/maps/@9.3672456,80.4832897,21z

## கல்வி

இப்பிரதேச வாசிகள் அனைவருமே கல்விகற்பதில் ஆர்வமும், அறிவுத்தேடலும் உடையவர்களாவர். இவர்களின் அறிவுத்தேடலுக்குத் தீனி போடும் வகையில் மூன்று அரச பாடசாலைகள் இப்பிரதேச எல்லைக்குள் அமைந்திருக்கின்றன.
thumb|282x282px
*கிளி/இராமநாதபுரம் மகா வித்தியாலயம் 
*கிளி/இராமநாதபுரம் கிழக்கு அ.த.க. பாடசாலை
*கிளி/அழகாபுரி வித்தியாலயம், புதுக்காடு.

## பண்பாடு
 
இங்கு இந்து, கிறித்தவம் ஆகிய சமயங்கள் பின்பற்றப்படுகின்றன. இந்துக்களே பெரும்பான்மையாக வாழ்ந்து வருகின்றனர். 1990 ஆம் ஆண்டுக்கு முன்னர் இசுலாமியர்களும் வசித்துள்ளனர். 1990அக்டோபரில் இங்கு வாழ்ந்த முஸ்லிம்கள் சில அசாதாரண அரசியல் காரணங்களால் இலங்கையின் பிற பகுதிகளுக்கு குறிப்பாக தென்னிலங்கைக்கு இடம்பெர்ந்தனர்.

## ஆலயங்கள்
இப்பிரதேச மக்களின் ஆன்மீகப்பற்றுணர்வின் வெளிப்பாடாக பின்வரும் ஆலயங்கள் அமைந்திருக்கின்றன.
*அருள்மிகு வயலூர் முருகன் ஆலயம்.
*புனித சூசையப்பர் தேவாலயம்.
*அருள்மிகு புதுக்காடு ஐயனார் ஆலயம்.

## வெளி இணைப்புகள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
கோயம்புத்தூர் பன்னாட்டு வானூர்தி நிலையம்

**கோயம்புத்தூர் பன்னாட்டு வானூர்தி நிலையம்** (IATA: CJB, ICAO:  VOCB) இந்தியாவின் தமிழ்நாடு மாநிலத்தில் கோயம்புத்தூர் நகரில் அமைந்துள்ள ஓர் பன்னாட்டு வானூர்தி நிலையம். இது முன்பு பீளமேடு விமான நிலையம் அல்லது கோயம்புத்தூர் குடிசார் விமான நிலையம் என அழைக்கப்பட்டது. இந்த வானூர்தி நிலையமானது நகரின் மையப்பகுதியிலிருந்து ஏறத்தாழ  தொலைவில் பீளமேட்டில் அமைந்துள்ளது. இது பயணியர் மற்றும் வானூர்தி போக்குவரத்தில் தமிழகத்தில் சென்னைக்கு அடுத்த இரண்டாவது பெரிய விமான நிலையம் ஆகும். இந்த வானூர்தி நிலையத்திலிருந்து ஒன்பது உள்நாட்டு மற்றும் இரண்டு சர்வதேச நகரங்களுக்கு நேரடி வானூர்தி சேவை உள்ளது.

## வரலாறு
இந்த வானூர்தி நிலையம் 1940 இல் நிறுவப்பட்டது.1948 இல், ஏர் இந்தியா சென்னை-பெங்களூரு-கோவை-கொச்சி-திருவனந்தபுரம் வழித்தடத்தில் வாரத்திற்கு ஆறு முறை வானூர்தி சேவைகளை இயக்கியது. கோயம்புத்தூர் பறக்கும் சங்கம் மற்றும் வானூர்தி பயிற்சிப் பள்ளி 1960 இல் நிறுவப்பட்டது. பீளமேடு வானூர்தித்தளம் என்று அழைக்கப்பட்ட இது 1960 களில் சீரமைப்பு மற்றும் விரிவாக்கத்திற்கு உட்படுத்தப்பட்டது.1987 ஆம் ஆண்டில், பெரிய வானூர்திகளைக் கையாளும் வகையில் ஓடுபாதை விரிவாக்கம் செய்யப்பட்டது. 1990 இல், இரவில் தரையிறங்கும் வசதிகள் உருவாக்கப்பட்டன. 6 சூன் 2012 அன்று, இந்திய அரசு வானூர்தி நிலையத்தை பன்னாட்டு வானூர்தி நிலையமாக மேம்படுத்தும் நோக்கத்தை அறிவித்தது. இந்திய அமைச்சரவை 2 அக்டோபர் 2012 அன்று இதை பன்னாட்டு வானூர்தி நிலையமாக அறிவித்தது.

## உள்கட்டமைப்பு

இந்த வானூர்தி நிலையத்தில் ஒரு ஓடுபாதை உள்ளது, இது 2008 இல்  நீளத்திற்கு நீட்டிக்கப்பட்டது. 2008 ஆம் ஆண்டில்,  செலவில் ஒன்பது வானூர்தி நிறுத்தும் இடங்கள் மற்றும் புதிய தொழில்நுட்பங்களுடன்  விரிவாக்கம் செய்யப்பட்டது.2010 இல், ஏற்கனவே இருக்கும் பொதுவான முனையத்தில் புதிய உள்நாட்டு மற்றும் சர்வதேச பிரிவுகள் சேர்க்கப்பட்டன. ஏறக்குறைய 300 மகிழுந்துக்களை நிறுத்தும் திறன் கொண்ட மேலாண்மை அமைப்பு உள்ளது. 

2019 ஆம் ஆண்டில், இந்திய வானூர்தி நிலையங்கள் ஆணையம் வானூர்தி நிலையத்தின் கிழக்குப் பகுதியில் ஒரு புதிய உள்நாட்டு புறப்பாடு முனையக் கட்டிடத்தையும், ஒரு புதிய ஒருங்கிணைந்த போக்குவரத்துக் கட்டுப்பாடுக் கோபுரம் மற்றும் நிர்வாகக் கட்டிடத்தையும் கட்ட முன்மொழிந்தது. புதிய முனையம் ஏறத்தாழ  பரப்பளவில் கட்டப்படும், இதன் மொத்த மதிப்பீடு சுமார்  ஆகும். புதிய கட்டிடம் கட்டப்பட்டபின், ஆண்டுக்கு முப்பது இலட்சம் பயணிகளை கையாளும் திறன் கொண்டிருக்கும்.

## வானூர்திச் சேவைகள் மற்றும் சேரிடங்கள்
### பயணியர் சேவை

### சரக்கு

## மேற்கோள்கள்

## வெளியிணைப்புகள்
* Coimbatore Peelamedu Airport world-airport-codes

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:தமிழ்நாட்டு வானூர்தி நிலையங்கள்
பகுப்பு:கோயம்புத்தூரில் போக்குவரத்து
கால்தட்டல்

**கால்தட்டல்** (*stepping*) என்பது ஒரு அமெரிக்க ஆடல் வடிவம் ஆகும்.  இதை அடியடித்தல், கால் அடித்தல், மிதித்தல் என்றும் கூறலாம்.  இந்த நடனம் கால் தட்டல், கைதட்டல், உடல் அசைவுகள், பேச்சு என பல்வேறு வழிகளில் உடலைக் கொண்டு இராகமாக இசையெழுப்பிய வண்ணம் ஆடப்படுகிறது.  

இந்த ஆட்டம் ஆபிரிக்க அமெரிக்கர்களிடம் 1900 களில் தொடங்கப்பட்டு, இன்றும் கல்லூரிகளில் பெரிதும் ஆடப்படுகிறது.  

2010 இல் அட்லாண்டாவில் நடைபெற்ற தேசிய போட்டிகளில் முதன் முதலாக வெள்ளைப் பெண்கள் கொண்ட அணி முதல் பரிசை வென்றது.  

பகுப்பு:நடனம்
பெயரடை

**பெயரடை** (adjective சுருக்கமாக **adj**.) என்பது ஒரு பெயர்ச்சொல் அல்லது பெயர்த் தொடரை விவரிக்கும் அல்லது வரையறுக்கும் ஒரு சொல் ஆகும். பெயர்ச்சொல்லால் கொடுக்கப்பட்ட தகவல்களை மாற்றுவதே இதன் சொற்பொருள் பங்காகும்.

பாரம்பரியமாக பெயரடைகள், சொற்களின் வகைகளில் முக்கியப் பகுதிகளில் ஒன்றாகக் கருதப்படுகின்றன, இருப்பினும் வரலாற்று ரீதியாக அவை பெயர்ச்சொற்களுடன் ஒன்றாக வகைப்படுத்தப்பட்டன. தற்போதைய காலகட்டங்களில், அந்த, இது, என்னுடைய.... உள்ளிட்ட சில சொற்கள் பெயரடைகளாக வகைப்படுத்தப்படுகின்றன. மேலும், இவை இனஞ்சுட்டிகளாகவும் வகைப்படுத்தப்படுகின்றன.

சில உதாரணங்கள்

* இது ஒரு **வேடிக்கையான** யோசனை.  (முன்பெயரடை)
* அந்த யோசனை **வேடிக்கையானது**.  (பின் பெயரடை)
* ஏதேனும் ஒரு வேடிக்கையான யோசனையினைக் கூறு. (பின்வரு பெயரடை)
* நல்லவை, கெட்டவை, வேடிக்கையானவை.  (பெயராக்கப் பெயரடை)

## பயன்பாட்டு வகைகள்
மொழியைப் பொறுத்து, ஒரு பெயரடையானது தொடர்புடைய பெயர்ச்சொல்லுக்கு முன் பெயரடையாகவோ அல்லது பின் பெயரடையாகவோ வரலாம். கட்டமைப்பு, சூழல், பாணி கருத்தாய்வுகள் ஆகியன ஒரு பெயரடை நிகழ்வின் ஒரு குறிப்பிட்ட நிகழ்வில் அதன் முன் அல்லது பிந்தைய நிலையில் தாக்கத்தை ஏற்படுத்தலாம். ஆங்கிலத்தில், பெயரடை நிகழ்வுகளை பொதுவாக மூன்று பிரிவுகளில் ஒன்றாக வகைப்படுத்தலாம்.

* "பண்புக்கூறுப் பெயரடைகள்" எனவும் அழைக்கப்படும் முன் பெயரடைகளை, பெயர்ச்சொல் சொற்றொடர்களுக்குள் முன்மை நிகழ்வாக நிகழ்கின்றன. எடுத்துக்காட்டாக: "நான் என் மகிழ்ச்சியான குழந்தைகளை காரில் ஏற்றுகிறேன்", இதில் மகிழ்ச்சியானது பெயர்ச்சொல் சொற்றொடருக்குள் ஒரு முந்தைய அடிப்படையில் நிகழ்கிறது.
* பின்னொட்டுப் பெயர்ச்சொற்கள்: ஒரு பெயர்ச்சொல் சொற்றொடருக்குள் ஒரு பெயர்ச்சொல்லுக்கு உடனடியாக அடுத்ததாக வரலாம். எ. கா.  "என் குழந்தைகள் *மகிழ்ச்சியாக* உள்ளனர். இங்கு மகிழ்ச்சி என்பது பின் பெயரடையாக வந்துள்ளது.
* பெயர்ச்சொற்களாக செயல்படும் *பெயராக்கப் பெயரடை*. எடுத்துக்காட்டு: "நான் அவர்களுக்கு இரண்டு புத்தகங்களைக் கொடுத்தேன். அவர் சோகமான புத்தகத்தை விரும்பினார், ஆனால் அவள் மகிழ்ச்சியானதை விரும்பினாள்" இங்கு மகிழ்ச்சியானது என்பது மகிழ்ச்சியான புத்தகத்தைக் குறிக்கிறது.

## வடிவம்
பல மொழிகளில், பண்புக்கூறு பெயரடைகள் பொதுவாக ஒரு குறிப்பிட்ட வரிசையில் நிகழ்கின்றன. பொதுவாக, ஆங்கிலத்தில் பெயரடை பயன்படுத்தப்படுபவை பின்னருமாறு: கருத்து, அளவு, வயது அல்லது வடிவம், நிறம், தோற்றம், பொருள், நோக்கம்.

# **கருத்து** - வரம்புக்குட்பட்ட பெயரடைகள் (எ. கா. ஒரு உண்மையான நாயகன், ஒரு சரியான முட்டாள்) மதிப்பு (நல்ல, கெட்ட)
# **அளவு** - இயற்பியல் அளவைக் குறிக்கும் பெயரடைகள் (எ. கா. *சிறிய*, பெரிய, *விரிவான*) 
# **வடிவம் அல்லது உடல் தரம்** - ஒட்டுமொத்த அளவை விட விரிவான உடல் பண்புகளை விவரிக்கும் பெயரடைகள் (எ. கா. சுற்று, *கூர்மையான*, வீங்கிய, *மெல்லிய*) 
# **வயது** - வயதைக் குறிக்கும் பெயரடைகள் (எ. கா. இளம், *பழைய*, *புதிய*, பண்டைய, *ஆறு வயது*) 
# **நிறம்** - நிறம் அல்லது வடிவத்தைக் குறிக்கும் பெயரடைகள் (எ. கா. வெள்ளை, *கருப்பு*, வெளிர்) 
# **தோற்றம்** - மூலத்தைக் குறிக்கும் பெயரளவுப் பெயரடை (எ. கா. *சப்பானிய*, *எரிமலை*, *வேற்றுக் கிரக*) 
# **பொருள்** - எதன் மூலமாக தயாரிக்கப்படுகிறது என்பதைக் குறிக்கும் பெயரிடல் பெயரடை (எ. கா. *கம்பளி*, *உலோகம்*, மர) 
# **தகுதி/நோக்கம்** - இது சில நேரங்களில் கூட்டுப் பெயர்ச்சொல்லாகப் பயன்படுகிறது. (எ.கா: பயனணிகள் பேருந்து, புத்தக அட்டை)

## மேற்கோள்கள்

பகுப்பு:பெயரடைகள்
பகுப்பு:சொற்களின் வகைகள்
வெங்கத்தான்குடி

**வெங்கத்தான்குடி ** திருவாரூர் மாவட்டம் மன்னார்குடி வட்டத்தில்  அமைந்துள்ளது வெங்கத்தான்குடி (அல்லது) வங்கத்தான்குடி எனும் அழகிய சின்ன சிறு கிராமம்.   இவ்வூரில் புகழ் மிக்க வைரவநாதர் ஆலயம் அமைத்துள்ளது.

வெங்கத்தான்குடி பஞ்சாயத்து வேதபுரம் மற்றும் சிங்கமங்கலம் கிராமங்களை உள்ளடக்கியதாகும்.  வெங்கத்தான்குடியில் மட்டும் சுமார் முன்னூறு குடும்பங்களும் ஏறக்குறைய ஆயிரம் வாக்காளர்களும் உள்ளனர்.  தொகுதி மறு சீர் அமைப்பினால் மன்னார்குடி (சட்டமன்றத் தொகுதி)யில் இருந்து திருத்துறைபூண்டி (சட்டமன்றத் தொகுதி)யின் கீழ் வருகிறது இந்தக் கிராமம்.

சூன் 2012இல் வைரவநாதர் ஆலயத்திற்கு கும்பாபிஷேகம் நடைபெற்றது.

பகுப்பு:திருவாரூர் மாவட்டத்திலுள்ள கிராமங்கள்
தரிக்கோவில் ஸ்ரீ பத்மநாப சுவாமி கோவில்

த்ரிக்கோவில் - ஸ்ரீ பத்மநாப சுவாமி கோவில், என்பது இந்தியாவில் கேரள மாநிலத்திலுள்ள பத்தனம்திட்ட மாவட்டத்தில் வள்ளிக்கோடு என்ற கிராமத்தில் அமைந்த ஹிந்துக்கள் வழிபடும் மகா விஷ்ணுவின் கோவிலாகும்.

திருவனந்தபுரத்தில் அமைந்திருக்கும் புகழ் பெற்ற பத்மநாபசுவாமி கோவிலுக்கு இணையாக இரண்டாவது இடத்தில் புகழுடன் விளங்கும் இடமாக இந்தக்கோவில் கருதப்படுகிறது.

## மேலும் காண்க

* பத்தனம்திட்ட மாவட்டம்
* கேரளத்தில் காணப்படும் கோயில்கள்
* தழூர் பகவதி கோவில் 

## குறிப்புதவிகள்

* கோவிலின் விகிமாபியா வழிக் காட்சி 
* கேரளத்தில் காணப்படும் ஹிந்து கோவில்கள்
* த்ரிக்கோவில் ஆலயத்தின் நுழைவு வாசல்

பகுப்பு:பத்தனம்திட்டா மாவட்டத்திலுள்ள விஷ்ணு கோயில்கள்
உலகத் தமிழர் பேரவை

**உலகத் தமிழர் பேரவை** பல்வேறு நாடுகளின் நாட்டு தமிழர் அமைப்புகளின் ஒரு கூட்டு அமைப்பாகும்.  ஈழத் தமிழர்களின் மனித உரிமைகளையும், தன்னாட்சியும், தாயகத்தையும் வலியுறுத்தும் அமைப்பாகும்.  இது மக்காளாட்சி, அறவழி, பன்னாட்டு விழுமியங்களுக்கு ஏற்ப முன்னெடுக்கப்படுகிறதாக கூறப்படுகிறது.

## உறுப்பு அமைப்புகள்
### ஐரோப்பா
* பிரித்தானியத் தமிழர் பேரவை
* Danish Federation of Tamil Associations
* House of Eelam Tamils
* Norwegian Council of Eelam Tamils
* Holland Tamil Cultural Centre
* Swedish Tamil Forum
* European Tamil Union

### ஆசியா
* Tamils Relief Fund - Malaysia

### அசுத்திரேலியா
* அசுத்திரேலியன் தமிழர் பேரவை
* New Zealand Tamil Society
* Wellington Tamil Society

### வட அமெரிக்கா
* United States Tamil Political Action Council
* கனடியத் தமிழர் பேரவை

## திட்டங்கள்
* Sponsorship Programs
* மனித உரிமை மீறல்களை ஆவணப்படுத்தல்

## மேற்கோள்கள்


## வெளி இணைப்புகள்
* http://www.globaltamilforum.org 

பகுப்பு:தமிழர் அமைப்புகள்